היה לכם פעם יום
שהרגשתם בו שכל העולם נגדכם?
אתם יודעים על מה אני מדברת.
- חדשות! אישה ראשונה בחלל -
אישה ראשונה בחלל, מה?
כן. בלה בוריסנובה. היא תופיע בטלוויזיה הערב.
זה גורם לי להרגיש שאני יכולה לעשות הכול.
לעזאזל! אני חייבת לתפוס את הרכבת.
בלי כסף, אין רכבת. זוזי מכאן. קדימה.
מה דעתך לתת לי מטבע?
תסתלקי מכאן, ילדה!
סלחי לי, גברת גרסיה, תוכלי להלוות לי מטבע לרכבת?
מה? -בוץ.
לכי!
אני חושב שלי יש מטבע.
לא, זה לוני קנדי.
העניין הוא שבדיוק חזרתי ממונטריאול… -אין לי זמן ללונים.
בסדר, ארוץ הביתה. רגל אחר רגל.
היי, תסתכלי לאן את הולכת, ילדה.
מה עוד עלול להשתבש?
- מכבסה -
הרייט. מה אמרתי לך על ריצה בבית?
אני יודעת, אבל היה לי יום נורא,
ואני רק רוצה לראות את הקוסמונאוטית בטלוויזיה.
בלי תירוצים, גברת צעירה.
אני רוצה שתעלי לחדר שלך מייד.
שם, במרחבי החלל, מרגישים לבד באמת, שלווה אמיתית.
לבד באמת, שלווה אמיתית.
אחרי יום כזה, אני יכולה רק להגיד…
אמרתי, "בלי טלוויזיה", הרייט.
החלל החיצון, אני בדרך.
"אני רק רוצה להיות אתה רק רוצה להיות
אנחנו רק רוצים להיות
אהיה מי שאהיה
האוטונומיה שלי
לא, לא אסתפר
ואלבש מה שבא לי
אני אוהבת להיות מי שאני
אני לא רוצה אתה לא רוצה
אנחנו לא רוצים שיגידו לנו מה לעשות…"
- המרגלת המתבודדת -
"הרייט המרגלת"
- על פי ספרה של לואיז פיציו -
הרייט, מה לא בסדר?
העולם כולו.
זה ואולי העובדה שרצתי בבית שוב
ושברתי מלא צלחות, ועכשיו אימא סופר כועסת.
אבל, אול גולי, את יכולה לדבר איתה כדי שלא אהיה בצרות
ואוכל לצפות בקוסמונאוטית? בבקשה?
לא אעשה זאת, הרייט מ' וולש.
את חייבת להתחיל לחשוב גם על אנשים שהם לא את.
למה? איש לא חושב עליי.
זה פשוט לא נכון.
וחוץ מזה, כששולחים אותך לחדר שלך, זה טוב ליצירתיות.
תשאלי את וירג'יניה וולף.
"אין שער, אין מנעול ואין בריח שיכול להגביל את החירות של דעתי."
ציטוטים? ברגע זה? כבר עדיף שאהיה בחדר שלי.
לא היה עדיף שאהיה בחדר.
כעסתי כל כך שלא יכולתי לישון. אימא ואול גולי שיתפו פעולה.
זה פלא שנותרו לי צלחות בכלל.
היא מתייחסת לבית שלנו כמו אל ריצת השוורים.
מספיק עם הצלחות כבר.
הברירה היחידה שנותרה לי הייתה לשחרר את הנשק הסודי של כל ילד:
השתיקה האיומה.
הייתי מציע לך ארוחת בוקר, אבל נגמרו לנו הצלחות.
את שמחה שתפגשי את ג'ייני ואת ספורט כשתעבדו על פרויקט המדע שלכם?
אול גולי, אתן לך לטפל בזה.
אם אול גולי חשבה שהיא יכולה לשתוק יותר ממני,
מצפה לה הפתעה.
אול גולי אומנם הייתה אלופה בשתיקות,
אבל למזלי, אני הייתי סופר אלופה דו-קומתית.
"יש לך כישרון מופלא בשתיקה, ווטסון.
זה הופך אותך לבן לוויה רב ערך."
מספיק עם הציטוטים!
הצלחתי. זה מ"שרלוק הולמס" של ארתור קונן דויל.
לא אכפת לי מאיפה זה.
אני לא מאמינה שאת לצדה ולא לצדי.
הרייט, זה לא הוגן.
לפחות קחי מטרייה. נראה שירד גשם שוב.
מה שהיה לא הוגן זה שאול גולי בגדה בי.
אימא שלי ואול גולי אומנם היו מרושעות אליי,
אך הרגשתי שהעיר מרושעת עוד יותר.
היי. אתן צוחקות עליי? חסר לכן.
איכס.
כל העיר הזו מסריחה.
לפני שאפגוש את החברים שלי,
החלטתי להיפטר ממצב הרוח הרע בדרך הקבועה שלי.
סיבוב הריגול שלי.
אני מתחילה אצל מר וית'רס.
אימא ואני הכרנו אותו משוק הפשפשים, הוא נהג למכור שם כלובי ציפורים.
אבל לא ראינו אותו שם כבר זמן מה.
הוא תמיד בבית עם החתולים שלו עכשיו. ואני לא מאשימה אותו.
אחרי הכול, יש לו 26 חתולים. אלה חיים.
פעם חשבתי שווית'רס הוא מסתגר. אבל אולי הוא מרחיקן.
הוא מרחיק את העולם הדפוק הזה כדי לתת לעצמו קצת שקט ושלווה.
הוא יוצא? את זה אני חייבת לראות.
שוב איש לא לקח אף אחד.
"שכנים, אני צריך שמרטף לחתולים ביום שבת אחר הצוהריים. וית'רס."
זה היום.
זו הייתה התשובה לכל הבעיות שלי.
אם מר וית'רס יצא, אוכל להשתמש בדירה שלו כדי להיות לבד
ולהרחיק את כל העולם שבחוץ.
היי, מר וית'רס. שלום, חתלתולים.
הרייט, נכון? תראי אותך. לא פגשתי אותך כבר המון זמן.
מה שלום אימא שלך?
היא בסדר, אפשר להגיד. יחסית לאימא.
לכבוד מה זכיתי לעונג הזה?
ראיתי את המודעה שלך. אתה עדיין מחפש שמרטף לחתולים?
בחיי. כן.
אני צריך לנסוע לאולבני כדי לטפל בדוח חנייה.
ואני מעדיף בהחלט לשכור מישהי שאני מכיר כדי שתטפל ביפים שלי.
אני הרייט מ' וולש. נעים מאוד.
אימא שלך הסכימה, כל עוד תעשי את העבודה שלך.
אני מניח שאת מבינה את הכוונה.
עבודה? אני על זה.
הרשי לי לערוך לך סיור במעוני.
אם את משתמשת בשירותים, אל תשכחי לשחק בידית. המטבחון שם.
וזה המקום שבו אני הופך חוטי ברזל לכלוב ציפורים.
אימא ואני אהבנו מאוד את הכלובים שלך. אבל למה יש להם מנעולים?
הם לא נועדו רק לשמור ציפורים בפנים, הרייט, אלא גם להרחיק צרות.
ואשר למזון לחתולים, היפים שלי מתים על המותג הזה.
עכשיו, יש המון חתולים, אז מצאתי שיטה קלה.
לחתולים השחורים קוראים בובי,
לחתולים הג'ינג'ים קוראים טומי
ולאלה עם הפסים קוראים ג'רלדין.
מה עם זו עם הכתמים? עם שלושת הצבעים?
זו ריי ואין עוד אחת כמוה.
עכשיו, הרייט. יש דבר חשוב מאוד שעלייך לדעת.
יש גבר. הוא פקח בעלי חיים. הוא רוצה לקחת את החתולים שלי.
אם תשמעי דפיקה בדלת, תסתכלי דרך חור ההצצה.
אם תראי גבר במגבעת חומה, אל תכניסי אותו, בסדר?
החתולים שלך בטוחים בידיי, מר וית'רס.
זה מה שאנחנו אוהבים לשמוע.
נכון, יפים שלי?
אחזור עד 19:00.
אל תתגעגעו אליי יותר מדי.
גבירותיי וחתוליי, בואו נעשה הצבעה, מי רוצה להתחיל בריגול קל?
גם אני.
שלוש, שתיים, אחת…
השעון הכי טוב בעולם.
מזלג בודד, אני מצדיעה לך.
איזה קטע, למר וית'רס יש משפחה.
מעניין למה התמונה פונה מטה.
זוזי מהדרך שלי, זקנה! -תכריח אותי!
תהיו בשקט!
חייבת להיות דרך ל…
איך היא ניסחה את זה?
"במרחבי החלל,
מרגישים לבד באמת, שלווה אמיתית."
כל המערכות פעילות, הקברניטה הרייט. אנחנו נכנסים עכשיו לחתולוספרה.
עבודה טובה, הקצינה הראשונה ריי. עבודה טובה, צוות.
הקברניטה.
הגיע הזמן ליהנות מהשלווה ששמעתי עליה הרבה כל כך.
הקברניטה, אני מתנצלת, אך מחובתי לדווח לך
שהיית אמורה להגיע לבית של ג'ייני לפני שעה.
הבית של ג'ייני! פרויקט המדע!
היי, ג'ייני. כן, אני יודעת. סליחה.
אני יודעת. אני… נוכל לעבוד עליו אחר כך?
אני באמצע משהו בבית של מר וית'רס ו…
אתם רוצים לבוא לכאן? בסדר, נתראה בקרוב.
זה מטורף.
שלום. שלום. שלום.
איך הוא זוכר חתולים רבים כל כך?
ובכן, אדוני הטוב, יש טומים, בובים
והרשו לי להציג את הג'רלדיניות.
אני חייב לציין, בחורי, שהשפם שלך נראה מהמם בהחלט.
תודה, אדוני הטוב. לקח לי זמן רב מאוד לגדל אותו.
בסדר, ידידיי הוותיקים.
אני מעלה לשולחן את הנושא המרכזי של היום.
הגיע הזמן להכין פנסי תפוח אדמה!
פנסי תפוח אדמה
בסדר, יש לנו חוט מבודד, מטבעות, מוטות קטנים מצופים אבץ, נורה קטנטנה,
כפפות לכל אחד מאיתנו וכמה תפוחי אדמה קטנים.
אני לא מבינה. למה להשתמש בתפוד מאובק
כשיש סוללות בכל קיוסק?
קוראים לזה קישוריות.
החלקים הנכונים משתלבים כדי לגרום למשהו…
למשהו… לעבוד.
אתה בסדר, ספורט?
כן. אל תדאגו. זו רק אלרגיה קלה לחתולים.
כן, תמשיכי, ג'ייני.
בסדר.
ראשית, צריך לקחת את תפוח האדמה…
כך, ולקחת מוט ברזל אחד… כך.
תפוחי האדמה די רכים.
ואז דוחפים את המוט פנימה עד שהוא יציב מספיק.
נחושת בצד אחד ואבץ בשני גורמים ל… היי!
תחזירי לי את זה!
בסדר. זהו זה. זה לא מרחב מועיל למדע.
מה? המקום הזה מעולה.
תראי מה הוא עושה לספורט.
אני מרגיש מעולה.
בואו נלך לבית שלי.
אני לא יכולה. הבטחתי למר וית'רס שאשמור על החתולים שלו.
אבל אנחנו חייבים לסיים את הפרויקט עכשיו.
ואם אני לא רוצה?
מה זה אמור להביע?
זה אמור להביע שבאתי לכאן כדי להיות לבד, כלומר, לבדי,
כלומר, בלעדיכם!
בסדר. תהיי לבד.
בוא, ספורט.
להתראות, הרייט.
איפה היינו?
היי, ריי, תפסי.
תפסתי!
והקהל משתולל! -יפה מאוד! כל הכבוד!
וואו, את שומעת את הזמזום הזה?
בהחלט. זה שדר נכנס מספינה זרה.
עוד אנשים? תתעלמי, הקצינה, המשימה שלנו חשובה מדי.
בסדר, אבל זה מעצבן מאוד. נכון, חברים?
מעצבן מאוד. -מרגיז.
זה האיש במגבעת החומה. פקח החיות.
זה היה קרוב. קרוב מדי.
על מנת שנוכל להיות לבד באמת,
תשלחי אותנו לחלל סופר-דופר דאפל-דופר דופר עמוק.
זה המון דופרים, המפקדת.
הקצינה הראשונה, את חתולה או שפנה?
קוסמונאוטים, לעמדות!
וואו. עכשיו אנחנו רחוקים מאוד.
אני בסדר.
בלי כדור הארץ. בלי אנשים.
בלי אף אחד לרגל אחריו.
הדבר היחיד שאני יכולה לכתוב עליו הוא שאין על מה לכתוב.
אולי חטיף קטן יעודד אותי.
איכס! מזון לחתולים? אני כנראה מתחילה להשתגע.
שלום? יש שם מישהו?
תשתלטי על עצמך, הרייט מ' וולש.
הם רק חתולים. זו סתם הפסקת חשמל.
וכמו מרגלת טובה, את תמיד מוכנה.
סוללות ארורות.
לכו מכאן!
הספינה הזרה מצאה אותנו.
הקצינה הראשונה ריי, תוציאי אותנו מכאן!
ריי? בובים? טומים? ג'רלדיניות?
עזבו אותנו במנוחה!
הרייט? זו אול גולי. תכניסי אותי, בבקשה.
אול גולי.
ג'ייני וספורט אמרו לי שהם דואגים לך.
תכניסי אותי, בבקשה. אני רוצה לעזור.
כן, כמו שעזרת לי עם אימא שלי והצלחות?
אני לא בוטחת בך. אני רק רוצה להיות לבד!
הרייט, זוכרת את הציטוט של ג'ון דאן?
"אין אדם שהוא אי בפני עצמו, כל אדם הוא חלק מיבשת,
פיסה מהיבשה."
אני מרוצה מאוד מהאי שלי, תודה.
הצלחתי.
זה היה חייב להיות ציטוט.
אני שמחה מאוד לראות אותך, אול גולי.
הרייט, החתולים!
לא!
השעה שש? מר וית'רס יגיע הביתה בעוד שעה.
הרייט, בואי נלך לאסוף חתולים.
באנו לבדוק מה שלומך.
תפסנו שניים, אבל ראיתי לפחות עשרה רצים לכיוון הזה. זה היה כמו צונאמי חתולים.
רגע. חברים, בנוגע לקודם…
תוכלי להתחנן לרחמים אחר כך.
כרגע, אנחנו צריכים לתפוס חתולים.
תפסתי אותך. -היי.
עצור מייד.
תתרחק, איש במגבעת חומה.
האיש הזה הוא פקח בעלי חיים.
הוא יסבך את מר וית'רס כי יש לו יותר מדי חתולים.
מה?
אני לא פקח בעליי חיים. שמי ריי וית'רס.
אני האח הגדול של ג'ים וית'רס.
אח גדול?
ריי? אתה הילד הגדול יותר מהתמונה שראיתי בבית.
אני שמח לשמוע שג'ים עוד מחזיק תמונות שלי.
אבל אם אתה אח שלו, למה דפקת חזק כל כך בדלת שלו?
זה סיפור ארוך.
כבר זמן רב מאוד אני מנסה לגרום לג'ים לפתוח את הדלת ולדבר איתי, אבל…
הוא לא מוכן להכניס אותי לבית.
נראה שהוא לא רצה שגם את תכניסי אותי.
אם תעזור לנו למצוא את החתולים שלו, זה יתרום מאוד לפתיחת הדלת.
מה אתה אומר?
אני בעניין.
בזיליון שנים,
לא הייתי מצליחה לנחש את הדבר הבא שקרה.
היי, זה שלך?
חשבתי שלאיש בעולם לא אכפת.
אבל פתאום כולם השתדלו מאוד לעזור לזרה מוחלטת.
היי!
סליחה, אדוני.
זה יפה מאוד מצדך, אדוני.
ובזכות העזרה של כולם, מצאנו את כל החתולים.
חוץ מאחת.
איפה ריי?
הרייט!
כתמים.
שם!
אני לא רואה דבר שם.
ג'ייני, פתרת את כל ענייני הפנס בסוף?
אלברט איינשטיין ניגן בכינור?
כן. אבל יש בעיה. ריי לקחה את כל תפוחי האדמה.
ריי החתולה.
אלה יעזרו? -תודה, אדוני.
אין בעד מה, גברתי.
בואו נקווה שזה יעבוד.
שם!
קישוריות.
אני כל כך שמח שחזרתי הביתה אל ה… יפים שלי.
שלום, ג'ים.
מה הוא עושה כאן, הרייט? אמרתי לך לא להכניס אף אחד.
הוא רק רוצה לדבר איתך.
לא אדבר איתו.
ג'ים.
זה הבית שלי, החיים שלי.
ואני רק רוצה להיות לבד עם החתולים שלי. כולכם יכולים ללכת.
מר וית'רס, אנחנו מצטערים על ההפרעה,
אבל הרייט הייתה זקוקה לסיוע קל ובאנו לעזור לה.
ג'ים, בבקשה.
אימא מתה לפני ארבע שנים.
אתה לא צריך להמשיך לסבול בדממה.
בוא נדבר. אנחנו יכולים להתגבר על זה יחד.
התעלמת ממנו ושתקת במשך ארבע שנים?
זה יותר מהשיא שלי.
כשאימא עזבה אותנו, רציתי רק להישאר לבד,
שיהיה לי קצת מרחב. אך האמת היא שאני בודד מאוד.
מרחב וחלל עושים את זה, מר וית'רס. אני יודעת, הייתי שם.
אני מתגעגע אליך, ריי. אני מתגעגע גם לאימא.
אני חושב ששנינו זקוקים לסיוע קל.
תודה, הרייט.
מר וית'רס הכין לי כלוב יפהפה.
במשך כל היום חשבתי
שאהיה מאושרת רק אם אמצא דרך לצאת מהעולם הזה.
אבל אני חושבת שבעצם צריך לתת לעולם להיכנס.
"אני רק רוצה להיות אתה רק רוצה להיות
אנחנו רק רוצים להיות
אני לא רוצה אתה לא רוצה
אנחנו לא רוצים שיגידו לנו מה לעשות
ואני משתדלת להיטיב עשות בשכונה
אני מחייכת יפה
ושואפת להגיד את האמת
אני רק רוצה להיות אתה רק רוצה להיות
אנחנו רק רוצים להיות
אני לא רוצה אתה לא רוצה
אנחנו לא רוצים שיגידו לנו מה לעשות
אהיה מי שאהיה
האוטונומיה שלי
אני רק רוצה להיות אתה רק רוצה להיות
אנחנו רק רוצים להיות
לא, לא אסתפר
ואלבש מה שבא לי
אני אוהבת להיות מי שאני
אני לא רוצה אתה לא רוצה
אנחנו לא רוצים שיגידו לנו מה לעשות…"
תרגום: אסף ראביד